VGI แจงกรณีการออกกฏหมายควบคุมโฆษณาประชาสัมพันธ์ของรัฐ
VGI แจงมีรายได้ภาครัฐน้อยช่วง 3 ปีที่ผ่านมาหรือคิดเป็นสัดส่วนเฉลี่ยต่ำกว่า 0.5% ของรายได้รวมของบริษัทหลังมีข่าวรัฐจะออกกม.คุมการโฆษณา
4 ก.ย. 2558

บริษัท วี จี ไอ โกลบอล มีเดีย จำกัด (มหาชน) หรือ VGI ระบุว่า ตามที่สำนักข่าวแห่งหนึ่งรายงานว่า รัฐบาลอยู่ระหว่างการเตรียมออกกฏหมายควบคุมการโฆษณาประชาสัมพันธ์ของภาครัฐ ซึ่งทำให้ผู้ที่ได้รับข่าวเข้าใจว่า อาจมะผลกระทบต่อผลประกอบการของบริษัท
ดังนั้นเพื่อให้ผู้ที่ได้รับข่าวที่ไม่มีความเข้าใจที่คลาดเคลื่อนบริษัทชี้แจงว่า บริษัทมีรายได้จากหน่วยงานรัฐในช่วง 3 ปีที่ผ่านมาปีละประมาณ 10-20 ล้านบาท หรือคิดเป็นสัดส่วนเฉลี่ยต่ำกว่า 0.5% ของรายได้รวมของบริษัท ขณะที่มีการรายงานข่าวว่ารัฐบาลอยู่ระหว่างการเตรียมออกกฎหมายควบคุมการโฆษณาประชาสัมพันธ์ของภาครัฐ